
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 026-02/21-002/1730
URBROJ: 251-06-11-1605-21-3
Zagreb, 7. listopada 2021.
				
Z A P I S N I K

s  5. sjednice Vijeća Mjesnog odbora „Nikola Tesla“, održane 7. listopada 2021. u 17:00 sati, u prostorijama Područnom uredu Gradske uprave Trešnjevka, Park Stara Trešnjevka 2. 

Nazočni članovi Vijeća: Margareta Čotić, Dario Dedić, Luka Kamenečki, Luka Majić, Vanja Spirin, Hrvoje Vraneš i Ivan Žanić.

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici prisutno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika s 4. sjednice. Predsjednica daje na glasanje zapisnik s 4. sjednice koji je prihvaćen  JEDNOGLASNO.

Predsjednica predlaže slijedeći
DNEVNI RED

1. Prijedlog zaključka o akcijama za Plan komunalnih aktivnosti Vijeća Gradske četvrti Trešnjevka – sjever za 2022.
1. Prijedlozi zaključaka za povremeno korištenje prostora
1. Aktualna problematika s područja Mjesnog odbora
1. Pitanja, prijedlozi i obavijesti

koji je prihvaćen JEDNOGLASNO.


Ad 1. Prijedlog zaključka o akcijama za Plan komunalnih aktivnosti Vijeća Gradske četvrti Trešnjevka – sjever za 2022.

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

ZAKLJUČAK

             JAVNOPROMETNE POVRŠINE I OBJEKTI
             uređivanje kolnika i nogostupa:
· uređivanje odlagališta reciklažnog otpada na križanju Jankomirske i Kostelske ulice
· uspostava „Zone 30“ na području Mjesnog odbora, te postavljanje obavijesti „Zona 30“ na ulazima u naselje iz Selske ceste, Krapinske ulice i Ozaljske ulice
· uvođenje zone smirenog prometa na području Mjesnog odbora uz izuzetak Okićke ulice, Zvečajske ulice i Kostelske ulice
· rekonstrukcija cijele Okićke ulice sa obnovom infrastrukture (kanalizacije)
· postavljanje uzdignutog pješačkog prijelaza na zapadnoj strani izlaska iz dječjeg igrališta Prve hrvatske štedionice
· postavljanje nogostupa na Jankomirskoj ulici na potezu od Kostelske do Zvečajske ulice
· postavljanje nogostupa na Kostelskoj ulici na potezu od Zorkovačke do Jankomirske ulice
· postavljanje uspornika na Ribničkoj ulici
· uređivanje kosih parkirnih mjesta na sjevernoj strani Ribničke ulice od broja 35-61
· ucrtavanje horizontalnih oznaka na kolniku u svrhu zajedničkog prometovanja biciklista i motornim vozilima (tzv. sharrows) u Kostelskoj ulici, Zvečajskoj ulici i Okićkoj ulici.
· komisijski očevid radi uspostavljanja najboljih mjera smirivanja motornog prometa na području Okićke ulice, Zvečajske ulice i Kostelske ulice
· obnavljanje opreme za smirivanje prometa u Krapinskoj ulici 45

             spuštanje rubnjaka:
· spuštanje rubnika na Ozaljskoj ulici kod broja 2
· spuštanje rubnika na Krapinskoj ulici kod broja 1

             IGRALIŠTA I ZELENE POVRŠINE
             uređivanje dječjih igrališta:
· uređivanje dječjeg igrališta Selska cesta između broja 95-119 (želja za participativnim dizajnom 
uređivanje podloge igrališta (umjetna podloga ili najbolje rješenje prema mišljenju struke), uređivanje po dva nogometna igrališta u sklopu velikog nogometnog igrališta (ukupno 2 velika nogometna gola, 4 rukometna gola), uspostava kružnog košarkaškog igrališta (3 odvojena koša), uspostava 3 stola za stolni tenis, postavljanje 3 seta klupa sa stolom u hladu, postavljanje rasvjete za sva igrališta, postavljanje minimalno 6 klupa sa naslonima između igrališta, postavljanje minimalno 6 koševa za smeće, uređivanje odbojkaškog terena)
· [bookmark: _GoBack]uređivanje dječjeg igrališta Prve hrvatske štedionice (postavljanje dodatnih dječjih sprava, sadnja stabala, vraćanje zelenih površina)
· uređivanje Parka ispred Zorkovačke ulice od broja 2 do broja 4 (sadnja stabala, postavljanje dodatnih klupica i stolova, postavljanje dodatnih košara za otpad i košare za pseći izmet)
· uređivanje Parka na Selskoj cesti između broja 119 i 123 (postavljanje dodatnih dječjih sprava i postavljanje košare za pseći izmet)
· uređivanje Parka na Selskoj cesti ispred broja 123 (postavljanje dodatnih dječjih sprava, postavljanje dodatnih košara za otpad i košare za pseći izmet)
· uređivanje Parka Susedgradska ulica između broja 3 i 5 (postavljanje dodatnih dječjih sprava, postavljanje dodatnih klupica i stolova, postavljanje dodatnih košara za otpad i košare za pseći izmet)

             uređivanje vježbališta za odrasle:
· uređivanje vježbališta za odrasle na Brloškoj ulici (postavljanje dodatnih sprava (fitness set, eliptična hodalica, zračna hodalica i sl.))

             sadnja drvoreda:
· sadnja zamjenskog stabla u dječjem parku kod Kostelske i Krapinske ulice
· sadnja drvoreda na Jankomirskoj ulici na potezu od Kostelske do Zvečajske ulice
· sadnja drvoreda u Parku istočne strane zgrade na Selskoj cesti 121A-F

             uređivanje pješačkih staza:
· uređivanje pješačke staze na Brloškoj ulici na način da bude primjerena i za bicikliste i za pješake

             PROSTORI MJESNE SAMOUPRAVE
· sanacija vanjske oglasne ploče (popravak stakla i podloge za obavijesti)


Ad 2. Prijedlozi zaključaka za povremeno korištenje prostora

Predsjednica izvješćuje o materijalima. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO je donijelo

Z A K LJ U Č A K
1. SOCIJALDEMOKRATSKOJ PARTIJI odobrava se povremeno korištenje prostora u objektu Mjesne samouprave „Nikola Tesla“, Zagreb, Ozaljska 16, dvorana, u terminu drugi utorak u vremenu od 18.00 do 20.00 sati i zadnji četvrtak u vremenu od 19.00 do 20.00 sati  i teče od 01. studenog 2021. godine do 30. rujna 2022. godine.
1. Prostor iz točke 1. ovog Zaključka, koristit će bez naknade.
1. Stranka se obvezuje postupati s pažnjom dobrog gospodara u korištenju prostora.
1. O povremenom korištenju prostora iz točke 1.ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.

Z A K LJ U Č A K
1. BANDIĆ MILAN 365 – STRANKA RADA I SOLIDARNOSTI odobrava se povremeno korištenje prostora u objektu Mjesne samouprave „Nikola Tesla“, Zagreb, Ozaljska 16, dvorana, u terminu petak u vremenu od 19.30 do 21.00 sat i teče od 01. studenog 2021. godine do 30. rujna 2022. godine.
1. Prostor iz točke 1. ovog Zaključka, koristit će bez naknade.
1. Stranka se obvezuje postupati s pažnjom dobrog gospodara u korištenju prostora.
1. O povremenom korištenju prostora iz točke 1.ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.


Ad 3. Aktualna problematika s područja Mjesnog odbora

Član Vijeća Luka Kamenečki spominje pitanje slabo vidljivog pješačkog prijelaza na Lipovečkoj ulici kod izlaska na Ozaljsku ulicu. Članovi Vijeća se slažu da isti treba obnoviti kao i sva ostala na području Mjesnog odbora. Dogovoreno je da će se poslati mail sa popisom takvih pješačkih prijelaza na nadležne, budući da se isto tražilo još u srpnju sa komentarom da obnovu treba izvršiti prije početka školske godine.
Član Vijeća Vanja Spirin spominje kako je potrebno doći do popisa praznih prostora Grada koji su dostupni za iznajmljivanje. Članovi Vijeća se slažu sa problematikom i smatraju kako uz popis prostorija, gradske prostore također treba ponuditi javnosti na javnom natječaju.


Ad 4. Pitanja, prijedlozi i obavijesti

Članovi Vijeća se dogovaraju o Planu malih komunalnih akcija kojeg treba donijeti početkom 2022. godine za područje Mjesnog odbora „Nikola Tesla“.


Sjednica je završila u 18:00 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                      „Nikola Tesla“

                                                                                                                     Margareta Čotić

